ཁོ་སྨྱོས་ཟིན་ཡང་སྨྱོན་པ་མིན་པར་འདོད་པ་ནི་རང་གིས་རང་ལ་བཙལ་བའི་བརྩི་མཐོང་ཐ་མ་དེ་ཡིན་ངེས།ཁོ་ལ་མཚོན་ན།གཞན་གྱི་ལྟ་སྟངས་ཀྱིས་ཁོ་རང་གི་མདུན་ལམ་ལ་ཁ་ལོ་བསྒྱུར་ནུས་པས།ཁོ་ནི་རང་གི་དོན་དུ་གསོན་ཡོད་ལ།གཞན་གྱི་དོན་དུ་ཡང་གསོན་ཡོད།ཡང་ན་ཁོ་ནི་ཚང་མའི་དོན་དུ་གསོན་ཡང་།རང་གི་དོན་དུ་སྨྱོས་ཟིན་པའི་ཟློས་གར་བ་ཞིག་རེད།ཁོ་ལ་ལྟ་མཁན་མེད་ཀྱང་།ཁོ་ལ་འཁྲབ་གཞུང་ཞིག་ཡོད།ཁོ་ལ་འཁྲབ་རིན་མེད་ཀྱང་།ཁོ་ལ་དམིགས་ཡུལ་ཞིག་ཡོད།དམིགས་ཡུལ་དེ་ནི་འཚོ་བས་ཁོ་ལ་བྱ་དགའི་ཚབ་ཏུ་སྦྱིན་པའི་རྨི་ལམ་ཞིགཡང་ན་དངོས་ཡོད་ཅིགཡང་མིན་ན་འགན་འཁྲི་ཞིགཡང་མིན་ན་བྲོས་བྱོལ་གྱི་ཚབ་ཏུ་རྒྱང་རིང་ནས་རྒྱང་རིང་དུ་ཡལ་ཟིན་པའི་ཕུགས་བསམ་དེའོ།།